«2024 елга, 2025 һәм 2026 еллар план чорына Татарстан Республикасы

бюджеты турында» Татарстан Республикасы Законына үзгәрешләр кертү

хакында» Татарстан Республикасы законы проектына

 аңлатма язуы

«2024 елга, 2025 һәм 2026 еллар план чорына Татарстан Республикасы бюджеты турында» Татарстан Республикасы Законына үзгәрешләр кертү хакында» Татарстан Республикасы законы проектына аңлатма язуы Татарстан Республикасы Бюджеты кодексы нормаларына туры китереп кертелә.

2024 елның 8 аенда республика бюджеты үтәлешен исәпкә алып, Татарстан Республикасы бюджетының салым һәм салым булмаган керемнәрен 50 213,5 млн.сумга арттыру тәкъдим ителә.

Оешмалар табышына салым буенча планлы билгеләнешне 22 179,0 млн. сумга арттыру тәкъдим ителә. Үзгәрешләр икътисадның аерым тармаклары буенча салымның факттагы һәм көтелгән керемнәрен исәпкә алып кертелә.

Физик затлар кеременә салым буенча планлы билгеләнешне, нигездә уртача хезмәт хакы үсүгә бәйле салым керемнәрен исәпкә алып, 15 052,6 млн.сумга арттыру тәкъдим ителә.

Салым түләүчеләр һәм салым базасы саны арту сәбәпле, тулаем керемгә салым буенча планлы күрсәткечләрне 4 063,9 млн. сумга арттыру тәкъдим ителә.

Оешмалар мөлкәтенә салым буенча планлы билгеләнешне, 2024 елның 8 аенда салым керемнәре динамикасын һәм ел ахырына кадәр көтелгән салым керемнәрен исәпкә алып, 936,1 млн.сумга арттыру тәкъдим ителә.

Салым булмаган керемнәр күләмен 7 981,9 млн. сумга арттырырга тәкъдим ителә. Үзгәрешләр, нигездә, дәүләт милкендәге мөлкәттән файдаланудан, түләүле хезмәтләр күрсәтүдән һәм дәүләт чыгымнарын компенсацияләүдән, Татарстан Республикасы бюджеты акчаларын банк депозитларына урнаштырудан, штрафлардан, санкцияләрдән, зыянны каплаудан көтелә торган керемнәрне һәм динамикасын исәпкә алып кертелә.

«Кире кайтарылмый торган кертемнәр» бүлеген федераль бюджеттан бюджетара трансфертлар һәм башка кертемнәр хисабына 4 352,8 млн.сумга арттырырга тәкъдим ителә.

Кертемнәр 23 юнәлеш буенча арта:

- Россия Федерациясенең аерым субъектларында гомуми белем бирү инфраструктурасын модернизацияләү – 1 059,9 млн. сум;

 - дәүләт һәм муниципаль гомуми белем бирү оешмаларының педагогик хезмәткәрләренә сыйныф җитәкчелеге өчен, урта һөнәри белем бирү уку-укыту программаларын гамәлгә ашыручы дәүләт һәм муниципаль мәгариф оешмаларының педагогик хезмәткәрләренә сыйныф җитәкчелеге (кураторлыгы) өчен айлык акчалата түләү – 762,1 млн. сум;

- Россия Федерациясе субъектларының башкарма органнары карамагындагы медицина оешмалары тарафыннан Россия Федерациясе Кораллы Көчләре хәрбиләренә махсус хәрби операция үткәрү чорында махсуслаштырылган медицина ярдәме күрсәтү – 467,3 млн. сум;

 - коммуналь инфраструктура системаларын модернизацияләү чараларын тәэмин итү (Территорияләрне үстерү фонды акчалары) – 304,1 млн. сум;

 - Россия Федерациясе субъектлары башкарма хакимияте органнары эшчәнлеге күрсәткечләренә ирешкән өчен Россия Федерациясе субъектлары бюджетларына дотацияләр (грантлар) – 204,1 млн. сум;

 - социаль хезмәт күрсәтү өлкәсендә социаль хезмәтләр күрсәтүнең куркынычсыз һәм уңайлы шартларын тәэмин итүгә юнәлдерелгән программаларны финанс белән тәэмин итү – 200,0 млн. сум;

- авыл территорияләрен комплекслы үстерүне тәэмин итү – 187,5 млн. сум;

 - Россия Федерациясе субъектларының торак төзелешен үстерү программаларына этәргеч бирүчараларын гамәлгә ашыру – 140,5 млн. сум;

- Украина территориясендә, шулай ук максималь һәм уртача дәрәҗәдә хәтәр ихтималы кертелгән Россия Федерациясе субъектлары территорияләрендә даими яшәп, торак урыннарыннан китәргә мәҗбүр булган һәм Россия Федерациясе территориясендә вакытлыча урнашу һәм туклану пунктларында булган Россия Федерациясе гражданнарын, чит ил гражданнарын һәм гражданлыгы булмаган затларны урнаштыруга һәм туклануга Россия Федерациясе субъектлары бюджетлары тоткан чыгымнарны каплау – 95,3 млн. сум;

 - аерым категориядәге гражданнарга дару препаратларына рецептлар буенча медицина билгеләнешендәге дару препаратлары, медицина әйберләренә рецептлар буенча медицина әйберләре, шулай ук инвалид балалар өчен сихәтле махсус ризыклар белән тәэмин итү буенча социаль хезмәт күрсәтү – 59,9 млн. сум;

 - гражданнарны авария хәлендәге торак фондыннан күчерү (Территорияләрне үстерү фонды акчалары) – 59,4 млн. сум;

- төбәк һәм муниципаль театрларны реконструкцияләү һәм капиталь ремонтлау – 56,2 млн. сум;

- сөяк материалына генетик эксперт тикшеренүләре үткәрүне финанс белән тәэмин итү – 36,5 млн. сум;

- дәүләт гомуми белем бирү оешмаларының, һөнәри белем бирү оешмаларының, муниципаль гомуми белем бирү оешмаларының һәм һөнәри белем бирү оешмаларының балалар иҗтимагый берләшмәләре белән хезмәттәшлек итү буенча директорлар киңәшчеләренә айлык акчалата түләү – 32,7 млн. сум;

 - чәчүлекләрдә гидромелиоратив, культуртехник, агроурманмелиоратив һәм фитомелиоратив чаралар, шулай ук әче туфракны известьлау буенча чаралар үткәрү – 12,4 млн. сум;

- аерым категория гражданнарны торак белән тәэмин итү – 9,7 млн. сум;

- балаларга ярдәм фондыннан кире кайтарылмый торган кертемнәр – 9,0 млн. сум;

 - федераль дәүләт белем бирү стандартларын һәм федераль төп гомуми белем бирү программалары таләпләрен исәпкә алып, төбәк тарихы буенча дәреслекләр әзерләү чараларына чыгымнарны финанс белән тәэмин итү (каплау) - 4,0 млн. сум;

 - «Мактаулы донор» билгесе белән бүләкләнгән затлар өчен социаль ярдәм чараларын тәэмин итү – 1,2 млн. сум;

- Советлар Союзы Геройларына, Россия Федерациясе Геройларына һәм Хезмәт Даны орденының тулы кавалерларына айлык акчалата түләүне (Россия Федерациясе Пенсия һәм социаль иминият фонды акчалары хисабына) гамәлгә ашыру – 324,2 мең сум;

 - беренчел хәрби исәпкә алуны гамәлгә ашыру – 216,1 мең сум;

 вакцинадан соң өзлегүләр килеп чыкканда гражданнарга түләүләр – 1,1 мең сум;

- кире кайтарылмый торган башка кертемнәр – 792,0 млн.сум.

Бер үк вакытта 4 юнәлеш буенча бюджетара трансфертлар күләменең кимүен исәпкә алырга тәкъдим ителә:

- аерым категория гражданнарга торак-коммуналь хезмәтләр өчен түләү –120,0 млн. сум;

 - авыл территорияләрендә транспорт инфраструктурасын үстерү – 15,1 млн. сум;

 - заманча шәһәр мохитен булдыру программаларын гамәлгә ашыру – 5,6 млн. сум;

 - кече шәһәрләрдә һәм тарихи җирлекләрдә уңайлы шәһәр мохите булдыру –уңайлы шәһәр мохите булдыру буенча иң яхшы проектларның Бөтенроссия конкурсында җиңүчеләргә – 0,8 млн. сум.

Гомумән алганда, 2024 елда Татарстан Республикасы бюджетының керем өлешен 54 566,3 млн. сумга арттыру тәкъдим ителә.

2024 елда Татарстан Республикасы бюджетының чыгым өлешен 39 237,6 млн. сумга арттыру тәкъдим ителә. Бу, нигездә, БРИКС-2024 илләре саммитына әзерлек кысаларында социаль һәм инженерлык инфраструктурасын, шулай ук Казан шәһәре юлларын норматив хәлгә китерүгә бәйле чыгымнар.

Төгәлләштерелергә һәм чагылдырылырга тиеш:

- федераль бюджетның, Россия Федерациясе Пенсия һәм социаль иминият фондының, коммерциягә карамаган оешмаларның максатчан акчалары;

- социаль-мәдәни өлкәне үстерүгә юнәлдерелгән чаралар;

- социаль әһәмиятле, фәнни, мәдәни һәм спорт чараларын уздыру чыгымнары;

- илкүләм проектлар һәм федераль программалар чараларын, юл эшләре, социаль-мәдәни өлкә объектларын капиталь төзү һәм ремонтлау программаларын финанслашу чыгымнары.

Бюджетның чыгым өлешендә шулай ук бюджет акчаларын баш бүлүчеләр һәм чыгымнарның бюджет классификациясе кодлары арасында ассигнованиеләрне яңадан бүлүне чагылдыру тәкъдим ителә:

- социаль-мәдәни өлкә объектларына, инженерлык инфраструктурасына капиталь кертемнәр һәм капиталь ремонт программалары, юл эшләре буенча тиешле норматив хокукый актлар буенча;

- Татарстан Республикасы дәүләт программаларына кертелгән үзгәрешләргә бәйле рәвештә.

Шулай ук закон проектының текст өлешенә, 2028 елдан 2037 елга кадәр түләү чорын билгеләп, Татарстан Республикасы бюджетыннан Казан шәһәре муниципаль берәмлегенә Казан шәһәрендә 2013 елгы XXVII Бөтендөнья җәйге Универсиадасын үткәрү өчен әзерләнүгә бирелгән бюджет кредитларын кире кайтару срокларын күчерү турында 21.1 статьяны кертү тәкъдим ителә.

Шул рәвешле, Татарстан Республикасы бюджеты дефицитын 15 328,7 млн. сумга киметеп, керем өлешен 54 566,3 млн.сумга, чыгым өлешен – 39 237,6 млн. сумга, арттырырга тәкъдим ителә.

Күрсәтелгән тәкъдимнәр буенча Татарстан Республикасы бюджетының гомуми күләме фаразлана:

 - 2024 елга керемнәр буенча 484 500,5 млн. сум, чыгымнар буенча – 485 862,9 млн. сум, дефицит 1 362,4 млн. сум тәшкил итәчәк.

Бюджет дефииты финанслау чыганаклары белән тәэмин ителгән.

2025 һәм 2026 елларга параметрлар үзгәрми.

Югарыда күрсәтелгән үзгәрешләр 1, 7, 13, 17 статьяларга, шулай ук 1, 3, 6, 7, 8, 19, 191, 21, 23, 25, 26, 27, 29, 30, 31, 32, 35, 37, 38, 40, 42 кушымталарга төзәтмәләр кертүгә китерәчәк.

Закон проектына кертелә торган барлык үзгәрешләр буенча чагыштыру таблицалары кушып бирелә.